Január 2010

Udalosti 
 Slovensko 
 1. január – Slovenská republika oslávila Nový rok veľkolepými ohňostrojmi v Bratislave. Jeden ohňostroj bol odpálený z petržalského brehu Dunaja a druhý paralelne z Bratislavského hradu. O 13:00 sa prezident Ivan Gašparovič tradične prihovoril občanom desaťminútovým novoročným príhovorom zo svojho sídla v Prezidentského paláca, v živom vysielaní Slovenskej televízie. Okrem toho sa tradične prihovorila aj teta Márgit, vo vysielaní TV JOJ.
 1. január – Ministerstvo dopravy, pôšt a telekomunikácií Slovenskej republiky uviedlo do platnosti nový systém elektronického mýta pre vozidlá nad 3,5 tony.

 Svet 
 1. január – Španielsko prevzalo predsedníctvo Rady Európskej únie.
 1. január – Samovražedný bombový útok v Pakistane si vyžiadal najmenej 95 obetí a vyše 100 zranených. 
 2. január – Švédsky parlament povolil odstrel 27 jedincov vlkov v termíne od 2. januára do 14. februára.
 4. január – Bola v Dubaji slávnostne otvorená najvyššia budova na svete Burdž Chalífa.
 12. január – Haiti zasiahlo zemetrasenie so silou 7,0 Richterovej stupnice a zdevastovalo hlavné mesto Port-au-Prince.

 Astronómia 
 3. január – Kométa patriaca pravdepodobne do Kreutzovej skupiny sa vyparila pri svojom priblížení k Slnku. Deštrukciu sledovala kamera LASCO C2 slnečnej sondy SOHO.http://www.astro.cz/clanek/4110 astro.cz
 13. január – Ďalekohľad VLT zaznamenal prvé spektrum exoplanéty v histórii astronómie. Planéta je plynný obor obiehajúci hviezdu HR 8799. Spektrum sa podarilo získať vďaka výnimočným schopnostiam adaptívnej optiky ďalekohľadov a prístroja NACO. Podľa Wolfganga Brandnera, autora práce, vlastnosti pozorovaného spektra nesúhlasia s teoretickým modelom.http://www.astrovm.cz/cz/pro-navstevniky/novinky_obr/vlt-poridil-prvni-prime-spektrum-exoplanety/331.html astrovm.cz
 26. január – po šiestich rokoch práce na Marse ukončilo vozidlo Spirit svoj pohyb po povrchu planéty. Príčinou je jeho zapadnutie do sypkého materiálu, z ktorého sa snažil vyslobodiť len pomocou piatich koliesok, pretože šieste je už dlhšiu dobu nefunkčné. Riadiace stredisko napokon pokusy o vyslobodenie ukončilo. Spirit však pokračuje vo svojej vedeckej činnosti aj zo stacionárnej pozície.http://spaceprobes.kosmo.cz/index.php?sekce=hotnews spaceprobes.kosmo.cz
 29. január – Nastala opozícia planéty Mars a tým najlepšie podmienky pre jeho pozorovateľov. Mars sa v čase opozície nachádzal v súhvezdí Rak, kde bol viditeľný ako jasný oranžový bod vo vzdialenosti 99 miliónov km od Zeme.http://www.astro.cz/apod/ apod

 Úmrtia 
 1. január – Lhasa de Sela, kanadsko-americká speváčka (* 1972)
 4. január – Johan Ferrier, prvý prezident Surinamu (* 1910)
 16. január – Igor Čillík, slovenský filmový a divadelný herec (* 1941)
 17. január – Erich Segal, americký spisovateľ (* 1937)
 22. január – Jean Simmonsová, britská herečka (* 1929)
 22. január – Klement Šimončič, slovenský literárny vedec (* 1912)
 26. január – Geoffrey Ronald Burbidge, britsko-americký astronóm, ktorý sa zoberal najmä jadrovou fyzikou, mimogalaktickou astronómiou a výskumom kvazarov (* 1925)
 27. január – Jerome David Salinger, americký spisovateľ (* 1919)

 Referencie 

Kategória:2010